Βαλεντίνος Βλάχος

Ο Βαλεντίνος Βλάχος είναι Έλληνας ποδοσφαιριστής, ο οποίος αγωνίζεται ως δεξιός αμυντικός για την Λαμία .

Σταδιοδρομία 
Ο Βαλεντίνος Βλάχος ξεκίνησε την επαγγελματική του σταδιοδρομία στον Α.Ο. Νέα Καβάλα. Το 2011 αποκτήθηκε από την ΑΕΚ, η οποία τον παραχώρησε ως δανεικό στον Θρασύβουλο Φυλής. Μετά από μία επιτυχημένη σεζόν στον Θρασύβουλο Φυλής, επέστρεψε στην ΑΕΚ, για την οποίαα αγωνίστηκε τη σεζόν 2012-2013.

Τον Ιούνιο του 2013, ο Βλάχος αποκτήθηκε από την Κλαμπ Μπρυζ ύστερα από την χρεοκοπία της ΑΕΚ. Τον Ιανουάριο του 2014, παραχωρήθηκε ως δανεικός στον Άρη Θεσσαλονίκης μέχρι το τέλος της σεζόν. Το 2015 αποκτήθηκε από τον Πανιώνιο. Ο Βαλεντίνος Βλάχος είναι ο δεύτερος Έλληνας ποδοσφαιριστής ο οποίος επέστρεψε στην Ελλάδα από την Κλαμπ Μπρυζ μετά τον Σπύρο Φουρλάνο, ο οποίος αποκτήθηκε από τον Παναθηναϊκό. Ο Βαλεντίνος Βλάχος υπέγραψε τον Μάιο του 2018 συμβόλαιο συνεργασίας με τον Αστέρα Τρίπολης διάρκειας μέχρι τον Ιούνιο του 2020. Τον Δεκέμβριο του 2020 υπέγραψε στην ομάδα της Λαμίας.

Παραπομπές 

Έλληνες ποδοσφαιριστές
Ποδοσφαιριστές ΑΟ Νέα Καβάλα
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Θρασύβουλου Φυλής
Ποδοσφαιριστές Κλαμπ Μπρυζ
Ποδοσφαιριστές Άρη Θεσσαλονίκης
Ποδοσφαιριστές Πανιωνίου
Ποδοσφαιριστές Αστέρα Τρίπολης
Αμυντικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Έλληνες ποδοσφαιριστές στο εξωτερικό
Ποδοσφαιριστές ΠΑΣ Λαμίας